***1.*** ***Кратка обобщена информация за осъществената контролна дейност за месец септември 2018 г. и резултати от извършената контролна дейност.***

За месец септември 2018 г. служителите от „Контрол и охрана“ в дирекциите на националните паркове са извършили 484 броя проверки на 129 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1656 броя. Съставени са 56 акта за установяване на административни нарушения (АУАН) и са дадени 7 броя предписания. Издадени са 15 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През месец септември са извършени дейности по недопускане на бракониерство и недопускане на незаконен добив на дървесина на територията на парка и прилежащите територии на територията на парка и прилежащите територии, като служителите паркова охрана извършваха проверки по различно време на денонощието (в ранните и късните часове). В резултат на осъщественият контрол не са допуснати съществени в голям размер нарушения, с изключение на отсечени и извозени 2 броя дървета, без разрешително и не маркирани с маркировъчен чук в района на хижа „Пирин“.

През месеца са извършвани проверки относно недопускане на незаконна паша на територията на парка и резерват „Тисата“ и качването на стадата на ползвателите, на които са издадени разрешителни за паша на територията на парка на основание чл.4, ал.3 от подписан Меморандум за сътрудничество и съвместна дейност между МОСВ, МЗХ и ДФ „Земеделие“. В резултат на осъщественият контрол не са допуснати нарушения.

Извършени са контролни дейности и проверки относно недопускане на незаконно бивакуване.

През месеца е извършен контрол за спазване на Заповед № РД-09-98/26.02.2016 г. на министъра на земеделието, храните и горите, с която се забранява риболова във всички реки на територията на НП „Пирин“. Служителите паркова охрана извършваха проверки относно недопускането на риболов в тези участъци и запознаваха превантивно риболовците от прилежащите общини на парка с действащата забрана. Констатиран е единичен случай на незаконен риболов от неизвестен извършител в района на ПУ „Безбог“.

Осъществен е контрол относно спазването на дадените условия в становища от Директора на парка и решения на МОСВ, както и над собственици и ползватели, относно спазването на режимите и нормите въведени с ПУ на НП „Пирин“.

През месеца се извършваха проверки и е осъществен контрол над сгради и съоръжения описани в регистър неразделна част от Плана за контролна и оперативна дейност на НП „Пирин“.

През отчетния период са съставени 4 броя констативни протоколи за установено административно нарушение, 1 брой за незаконна сеч, 2 броя за замърсяване с твърди битови отпадъци и 1 брой за незаконен риболов от неизвестни извършители. Съставен е и е връчен 1 брой предупредителен констативен протокол за спазване на действащите режими и норми на територията на парка.

На територията на парка ловът и дивечоразвъдната дейност са забранени. Основните усилия на парковата охрана са именно в тази посока. Извършени са проверки в ниската част на парка и в граничните зони с Държавните горски стопанства.

В резултат на предприетите действия и извършени проверкипрез месец септември е допусната незаконна сеч на територията на парка в минимални размери. Своевременно е стартирано административнонаказателно производство за административно нарушение срещу неизвестен извършител.

Извършени са проверки на състоянието на парковите архитектурни елементи, при които не са констатирани нарушения.

Извършени са проверки за борба и превенция срещу недопускане на надвишаване на одобрените за ползване количества с ПУ за лични нужди на билки, гъби и горскоплодни на територията на НП „Пирин“, както и за борба и превенция срещу недопускане на късане и бране на цветя на територията на НП „Пирин“ и в резерват „Баюви дупки-Джинджирица“.

През месец септември парковата охрана отново наблегна на връчването на противопожарни декларации за запознаване на собственици, ползватели и посетители на територията на парка с противопожарните правила, действащи на територията на парка.

Извършени са проверки относно въведените забрани с ПУ на НП „Пирин“ за използването на моторизирани средства (мотори АТВ), освен при неотложни дейности в горите и спасителни акции на територията на парка, проверки за борба и превенция срещу недопускане на нерегламентирано бивакуване (опъване на палатки и палене на огън).

През този период на годината нерегламентираното бивакуване е проблем, тъй като планината е пълна с туристи и посетители. Бивакуващите разпъват своите палатки късно вечер, най-вече във високата част на планината около високопланинските езера.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец септември 2018 г, служителите паркова охрана и контрол са извършили общо 141 бр. проверки, за които са съставени предупредителни и констативни протоколи. 58 бр.от тях са на сгради, водохващания и други съоръжения, а в 83 бр. са отразени проверки по разрешителни и съгласувателни заповеди на директора на ДНП „Рила“ и други. За същия период, служителите, на които е поверена охраната на защитените територии са осъществили 308 бр. проверки за Отдел „КО-Юг“ и 507 бр. за Отдел „КО-Север“, вписани в *Дневника на служителя парковата охрана*. Има съставени 14 бр. констативни протоколи за установяване на административно нарушение.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 141 броя проверки за отчетния период, покрити с констативни и предупредителни протоколи, 87 бр. са планирани, а 54 бр. - извънредни. Извършени са 58 бр. на сгради и съоръжения, намиращи се на територията на Националния парк и резерват „Риломанастирска гора“, а 83 бр. са по съгласувателни и разрешителни заповеди, включително и паша, издадени от директора на Дирекция „Национален парк Рила“.

При проверките осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 202 бр. Тези, свързани с незаконен лов (бракониерство) са 83 бр., 82 бр. проверки са извършени във връзка със състоянието на реките и езерата и незаконен риболов, 22 бр. са свързани със замърсяване на защитената територия, 51бр. проверки - по границите на Национален парк „Рила“ и резерватите с държавните горски стопанства и общини, 26 бр. на пътища и пътни съоръжения, 17 бр. във връзка с наличието/липсата на табели и тяхното състояние. 36 бр. от извършените проверки са относими към състоянието на екопътеките и кътовете за отдих и бивакуване и 22 бр. на туристически пътеки. 50 проверки са направени за състоянието на ВиК и други водопреносни съоръжения на територията на парка и паленето на огън извън определените за тази цел места, 38 бр. на хижи и заслони, 54 бр. – МПС, 7 бр. проверки на туристи, 9 бр. на електропроводи, попадащи на територията на НП „Рила“, ведомствени сгради – 61 бр. Проверките на пасищата на територията на парка са 43 бр., а тези, свързани със събиране на билки, гъби и лечебни растения са 11 бр., сенокос – 1 бр.

През месец септември 2018 г. са съставени 14 бр. констативни протоколи за установяване на административни нарушения, свързани с осъществяване на несъгласувана дейност - нерегламентирано преминаване с МПС през защитена територия, съставени са 7 бр. АУАН и са издадени 3 бр. наказателни постановления за налагане на административна санкция.

Във връзка с постъпила жалба в Администрацията на Президента, от „Мусала-2011“ ЕООД срещу дейността на хижа „Мусала - нова“ и препратена от МОСВ до ДНП“Рила“ е осъществена проверка на терен по изложеното в нея.

След подаден сигнал за евентуално извършване на бракониерство на територията на ПУ Якоруда, територията на НП „Рила“, служители „Паркова охрана и контрол“ от отдел „КО-Юг“ и „КО-Север“, синхронизирайки действията си, организират акция по установяване и залавяне на евентуалните нарушители. В резултат на това, лицата са установени с помощта на органите на РУ на МВР – Разлог. Съставени са констативни протоколи за установяване на административно нарушение. Уведомено е ръководството на Ловно-рибарско сдружение – Разлог за отнемане на ловно оръжие и лишаване от право на лов за определен срок от време.

По сигнал за наличие на пожарно огнище от служба „Противопожарна и аварийна безопасност“ – Самоков, парковата охрана предприема незабавни действия в резултат на което е предотвратено възникването на пожар.

От дейността на служителите „Паркова охрана и контрол“ през месец септември и засиления превантивен контрол могат да се отбележат следните резултати::

1. Съставени 14 бр. констативни протоколи за установяване на административни нарушения за неспазване режимите и нормите, определени със закон и Плана за управление на НП „Рила“. Констатираните нарушения в тях са свързани най-вече с нерегламентирано преминаване с МПС през защитена територия и осъществяването на несъгласувана с Дирекцията дейност на територията на Парка. Съставени са 7 бр. АУАН, издадени са 3 бр. наказателни постановления за налагане на административна санкция.

2. По всички съставени предупредителни протоколи се извършват проверки и се следи за спазване на предписанията, посочени в тях.

3. Няма констатирани случаи на бракониерство, а в един от случаите е предотвратен незаконен риболов.

4. Не са констатирани замърсявания, както около хижите, заслоните, така и около кътовете за отдих и местата за бивакуване.

5. При направените проверки на табели и информационни табла, палене на огън, не са констатирани нарушения. Възстановени са част от повредените табели.

6. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени протоколи.

7. Всички пътища на територията на Парка са проходими, няма паднали и надвиснали дървета, които да възпрепятстват преминаването.

**2.3. НП „Централен Балкан“ (НПЦБ)**

През месец септември 2018 г. служителите от отдел „Контрол и охрана“ (КО) са извършили 139 бр. проверки на обекти, собственици, ползватели, посетители и паркова инфраструктура, като са съставени 138 бр. констативни протоколи и 1 бр. АУАН. Проверени са общо 37 бр. обекта, от които 18 бр. инфраструктурни. Извършени са 14 бр. проверки във връзка с издадени предписания и са съставени 14 бр. констативни протоколи в резултат от тях. Получени и проверени са 3 бр. сигнали от гражданин, като резултата е отразен в констативни протоколи. Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 437 бр.

Издадени са 27 бр. съгласувателни писма по реда на §7 от ПЗР на ЗЗТ.

Съставени са общо 49 бр. АУАН, от които 1 бр. АУАН на място при проверка и 48 бр. АУАН за нарушение извършено през предходен месец, след изпратена на нарушителя покана за съставяне на АУАН. По видове нарушения актовете се разпределят, както следва:

* 16 бр. за нарушения в резервати;
* 3 бр. за паркиране на МПС извън определените и обозначени паркинги със свободен достъп без писмено съгласуване по реда на §7 от ПЗР на ЗЗТ;
* 3 бр. за паша в горите извън ливадите и пасищата;
* 1 бр. за престой с дългоцевно оръжие и боеприпаси;
* 10 бр. за паша на животни без пастир;
* 8 бр. за паша на животни без издадено от ДНПЦБ писмено разрешително;
* 8 бр. за паша на животни извън определените места в Зона Многофункционална.

Издадени са 12 бр. наказателни постановления, с които са наложени глоби на физически лица в размер на 4000 лв.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през септември 2018 г. бяха: превантивен и текущ контрол по отношение предотвратяване и установяване на нарушения свързани с ловното бракониерство, нерегламентирана паша на домашни животни, нерегламентирано движение с МПС, посегателства върху горските територии, контрол по състоянието на парковата инфраструктура, както и последващ контрол на съгласувани дейности в защитената територия. Като основен приоритет отново беше противопожарната готовност с оглед променената метеорологична обстановка и бързото съхнене на растителността в парка. Приоритетно основните групи потенциални нарушители, върху които беше фокусирано вниманието на парковата охрана, бяха ловните бракониери, водачите на МПС, ползвателите на пасища, собственици и ползватели на туристически и инфраструктурни обекти в парка. През месеца бяха планирани и реализирани проверки и дежурства предимно в районите, където се намират традиционните сватбовища на Благороден елен, маршрути за офроуд, иманярски обекти и райони с опасност от посегателства върху горския фонд.

През месеца усилията на парковата охрана, отново бяха насочени и в посока противодействие на основните заплахи за резерватните територии – иманярство, паша на домашни животни, ловното и дърводобивно бракониерство. Проведените контролно-охранителни мероприятия с превантивен характер допринесоха за липсата на съществени нарушения на територията на деветте резервата в границите на парка, а и на двата извън нея – поддържан резерват „Чамджа“ и резерват „Еленова гора“. В резултат на положените усилия по овладяване на проблема с нерегламентираното движение с МПС на територията на НПЦБ тенденция на засилен интерес към процедурата за съгласувано движение по пътищата в парка се запази и през този месец.

С цел успешно противодействие на заплахите, при осъществяване на контролната и охранителна дейност, стратегическото планиране на мероприятията по охрана и контрол, беше базирано на принципа за така наречените „горещи“ точки в „критични“ времеви периоди рано сутрин и привечер, като приоритетни за контрол бяха:

* райони с висок степен на риск за ловно бракониерство, включително и сватбовища на Благороден елен;
* райони с висока пожарна опасност;
* традиционните маршрути за незаконно движение с МПС;
* териториите на деветте резервата в НПЦБ, както и на двата резервата извън парка, управлявани от ДНПЦБ – поддържан резерват „Чамджа“ и резерват „Еленова гора“;
* безлесните пасищни територии;
* инфраструктурните обекти на територията на парка;
* зони в горски територии по границата на парка и около обекти разположени в парка – традиционно обект на дърводобивни посегателства;
* туристически пътеки и туристическата инфраструктура на парка с цел установяване тяхното експлоатационно състояние, относно безопасното им използване от посетителите;

За по-добра оперативност и навременна реакция през месеца съгласно подготвен график продължиха тридневните ежеседмични дежурства на служителите в организираните Временни контролни пунктове (ВКП), ситуирани във важни от гледна точка на контролната и охранителна дейност места – ВКП Вежен, ВКП Дерменка и ВКП Смесите. Във връзка с настъпилия размножителен период на Благородния елен бяха организирани и заработиха още два временни контролни пункта – ВКП Незабравка в ПУ Карлово и ВКП Мазалат в ПУ Стоките, където служителите от отдел Контрол и охрана реализираха ежеседмични тридневни дежурства за охрана на традиционните сватбовища на вида.

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това **не са допуснати съществени увреждания и загуби на биологично разнообразие.**

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.