***1.*** ***Кратка обобщена информация за осъществената контролна дейност за месец ноември 2018 г. и резултати от извършената контролна дейност.***

През месец ноември 2018 г. служителите от „Контрол и охрана“ в дирекциите на националните паркове са извършили 301 броя проверки на 122 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1645 броя. Съставени са 9 акта за установяване на административни нарушения (АУАН) и са дадени 5 броя предписания. Издадени са 22 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През месец ноември служителите на парка са съставили 198 броя констативни протоколи за осъществен контрол и извършени проверки и 345 броя текущи проверки по време на ежедневните обходи в поверените на служителите охранителни участъци, вписани в *Дневника на служителя парковата охрана*.

Съставен е предупредителен констативен протокол за навлизане на ловни кучета на територията на парка. На база на него е изпратено писмо с превантивен характер, с цел недопускане на незаконен лов на територията на парка и резерват „Тисата“ до Съюза на ловците и риболовците в България, Изпълнителна агенция по горите, ЮЗДП и РДГ-гр.Благоевград.

Съставени 4 броя актове за административно нарушение за незаконна сеч констатирана през месец юли 2018г. Актовете са съставени през месец ноември 2018г., тъй като е получен отказ от Районна прокуратура гр.Благоевград за образуване на досъдебно производство на база подадени сигнали от Дирекция „НП Пирин“.

Съставени 7 броя КП за установено административно нарушение от неизвестни извършители, от които 4 броя за незаконна сеч, 2 броя за извършена дейност без съгласуване и 1 брой за възникнал пожар, вследствие на човешка небрежност. За констатираните нарушения от незаконна сеч и възникнал пожар, вследствие от човешка небрежност са подадени сигнали до съответните РУ Полиция от прилежащите на парка общини.

През месец ноември възникна горски пожар на територията на ПУ „Баюви Дупки“, вследствие на човешка небрежност. В резултат на бързата намеса от служители на РСПБЗН-гр.Разлог и НП „Пирин“, пожарът бе локализиран и загасен напълно. Вследствие на пожара е причинено повърхностно увреждане на терена с площ 1000 кв.м.(изгоряла мъртва горска постилка, треви и храсти), като не са засегнати консервационно значими видове.

През отчетния период са издадени 21 броя разрешителни за ползване на дървесина, 174 броя разрешителни за извоз на дървесина и 175 броя електронни превозни билета по образец на ИАГ, като не са констатирани нарушения от ползвателите.

През месец ноември бяха извършвани дейности по недопускане на бракониерство и незаконен добив на дървесина на територията на парка и прилежащите територии, като служителите паркова охрана извършваха проверки по различно време на денонощието (в ранните и късните часове), с цел да се предотвратят незаконните дейности в защитената територия. В резултат на осъщественият контрол не са допуснати съществени в голям размер нарушения. За констатираната незаконна сеч са изпратени сигнали до РУ –Полиция от прилежащите на парка община.

Извършени са контролни дейности и проверки относно недопускане на незаконно бивакуване. В резултат на осъщественият контрол не са допуснати нарушения.

Съгласно Заповед № РД-09-98/26.02.2016 г. на министъра на земеделието, храните и горите се забранява риболова във всички реки на територията на НП „Пирин“. В тази връзка служителите „Паркова охрана“ извършваха проверки относно недопускането на риболов в тези участъци и запознаваха превантивно риболовците от прилежащите общини на парка с действащата забрана. В резултат на осъщественият контрол не са допуснати нарушения.

Освен горепосочените дейности през месец ноември са извършени проверки относно спазването на дадените условия в становища от Директора на НП „Пирин“ и решения на МОСВ, осъществен е контрол над собственици и ползватели за спазването на режимите и нормите въведени с Плана за управление. Извършени са проверки и осъществен контрол над сгради и съоръжения описани в регистър неразделна част от Плана за контролна и оперативна дейност на НП „Пирин“. В резултат на осъщественият контрол не са допуснати нарушения.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец ноември 2018 г., служителите „Паркова охрана и контрол“ са извършили общо 30 бр. проверки, за които са съставени предупредителни и констативни протоколи, 20 бр.от тях са на сгради, водохващания и други съоръжения, а в 10 бр. са отразени проверки по разрешителни и съгласувателни заповеди на директора на ДНП „Рила“ и други. За същия период, служителите, на които е поверена охраната на защитените територии, са осъществили 377 бр. проверки за Отдел „КО-Юг“ и 576 бр. за Отдел „КО-Север“, вписани в *Дневника на служителя парковата охрана*. Има съставени 5 бр. констативни протоколи за установяване на административно нарушение.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 30 броя проверки за отчетния период, покрити с констативни и предупредителни протоколи, 28 бр. са планирани, а 2 бр. - извънредни.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 316 бр. Тези, свързани с бракониерство са 193 бр., 73 бр. проверки са извършени във връзка със състоянието на реките и езерата и незаконен риболов, 25 бр. са свързани със замърсяване на защитената територия, 42 бр. проверки - по границите на Национален парк „Рила“ и резерватите с държавните горски стопанства и общини, 30 бр. на пътища и пътни съоръжения, 17 бр. във връзка с наличието/липсата на табели и тяхното състояние. 26 бр. от извършените проверки са относими към състоянието на екопътеките, кътовете за отдих и бивакуване и 20 бр. на туристически пътеки. 4 броя проверки са направени за състоянието на ВиК и други водопреносни съоръжения на територията на парка, 8 бр. за паленето на огън извън определените за тази цел места, 32 бр. на хижи и заслони, 28 бр. – МПС, 14 бр. проверки на туристи, 4 бр. на електропроводи, попадащи на територията на НП „Рила“ и ведомствени сгради – 24 бр. Проверките на пасищата на територията на парка са 8 бр.

През месец ноември 2018 г. са съставени 5 бр. констативни протоколи за установяване на административно нарушение за сеч на единични дървета в ПУ Говедарци при предоставяне на дърва за огрев на местното население, включени в план-извлечението за 2018 г. Съставени са 2 бр. АУАН и издадени 2 бр. наказателни постановления за налагане на административна санкция.

От дейността на служителите „Паркова охрана и контрол“ през месец ноември и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Няма констатирани случаи на бракониерство, както и за незаконен риболов.

3. Не са констатирани замърсявания, както около хижите, заслоните, така и около кътовете за отдих и местата за бивакуване.

4. При направените проверки на табели и информационни табла, палене на огън, не са констатирани нарушения.

5. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени предупредителни протоколи.

6. Всички пътища на територията на Парка са проходими, няма паднали и надвиснали дървета, които да възпрепятстват преминаването.

**2.3. НП „Централен Балкан“ (НПЦБ)**

През месец ноември 2018 г. служителите от отдел „Контрол и охрана“ (КО) са извършили 160 бр. проверки на обекти, собственици, ползватели, посетители и паркова инфраструктура. Проверени са общо 60 бр. обекта, от които 43 бр. инфраструктурни обекта. Извършени са 23 проверки във връзка с издадени предписания и са съставени 23 бр. констативни протоколи в резултат от тях. Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 347 бр.

Издадени са 3 бр. съгласувателни писма по реда на §7 от ПЗР на ЗЗТ.

Съставени са общо 3 бр. АУАН, от които 2 бр. АУАН на място при проверка и 1 бр. АУАН след изпратена на нарушителя покана за съставяне на АУАН. По видове нарушения актовете се разпределят, както следва:

• 1 бр. за паркиране на МПС извън определените и обозначени паркинги със свободен достъп без писмено съгласуване по реда на §7 от ПЗР на ЗЗТ;

• 2 бр. незаконна сеч на дървесина;

Издадени са 20 бр. наказателни постановления, от които 19 бр. на физически лица с наложени глоби на в размер на 11400 лв. и 1 бр. на юридическо лице с наложена имуществена санкция в размер на 1000 лв.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през ноември 2018 г. бяха: превантивен и текущ контрол по отношение предотвратяване и установяване на нарушения свързани с посегателства върху горите, ловното бракониерство, нерегламентирано движение с МПС, контрол по състоянието на парковата инфраструктура, както и последващ контрол на съгласувани дейности в защитената територия. В резултат на променената метеорологична обстановка в следствие на която валежите от дъжд и сняг бяха значителни, пожарната опасност на територията на парка беше много ниска и не беше приоритет за парковата охрана. Основните групи потенциални нарушители, върху които беше фокусирано вниманието на парковата охрана, бяха ловните и дърводобивните бракониери, водачите на МПС, ползвателите на пасища, собственици и ползватели на туристически и инфраструктурни обекти в парка. През месеца традиционно бяха планирани и реализирани проверки и дежурства предимно в районите, където е концентриран интереса на ловните бракониери, такива през които преминават маршрути за офроуд, иманярски райони и райони с висока степен на риск от посегателства върху горите в парка.

През месеца усилията на служителите паркова охрана, отново бяха насочени и в посока противодействие на основните заплахи за резерватните територии – ловното и дърводобивно бракониерство. Проведените контролно-охранителни мероприятия с превантивен характер допринесоха за липсата на съществени нарушения на територията на деветте резервата в границите на парка, а и на двата извън нея – ПР Чамджа и Р Еленова гора. В резултат на положените усилия по овладяване на проблема с нерегламентираното движение с МПС, през месеца на територията на НПЦБ, беше запазена тенденция за намаляващ натиск от страна на такъв тип нарушители.

С цел успешно противодействие на заплахите, при осъществяване на контролната и охранителна дейност, стратегическото планиране на мероприятията по охрана и контрол, беше базирано на стандартната схема основана на принципа за така наречените „горещи“ точки в „критични“ времеви периоди рано сутрин и привечер, като приоритетни за контрол бяха:

* райони с висок степен на риск за ловно бракониерство;
* зони в горски територии по границата на парка и около обекти разположени в парка – традиционно обект на дърводобивни посегателства;
* инфраструктурните обекти на територията на парка;
* традиционните маршрути за незаконно движение с МПС;
* териториите на деветте резервата в НПЦБ, както и на двата резервата извън парка, управлявани от ДНПЦБ – Поддържан резерват „Чамджа“ и Резерват „Еленова гора“;
* туристически пътеки и туристическата инфраструктура на парка с цел установяване тяхното експлоатационно състояние, относно безопасното им използване от посетителите;

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това **не са допуснати съществени увреждания и загуби на биологично разнообразие.**

Планираните и реализираните контролно-охранителни мероприятия през месеца за превенция и противодействието по отношение на основните заплахи – незаконна сеч, нерегламентирано движение с МПС, ловно бракониерство и иманярство, бяха успешни и допринесоха за добрите резултати в това отношение.

Приоритет в контролната дейност през ноември, беше опазване на популациите на застрашените от гледна точка на бракониерския интерес видове – дива коза, благороден елен, мечка и вълк, като в следствие на добрата организация на работа през месеца не бяха установени случаи на ловно бракониерство. През ноември бяха регистрирани четири случая на посегателства върху горите в парка, като два от тях са в ПР Чамджа в ПУ Клисура, а другите два в ПУ Тетевен. За същите са подготвени сигнали до съответните районни прокуратури. В два от случаите извършителите на незаконна сеч са установени и са им съставени АУАН. През месеца продължиха и мероприятията по поддръжка на парковата и туристическа инфраструктура за осигуряване безопасността на посетителите, като бяха извършени множество аварийни дейности за премахване на паднали дървета по туристическите пътеки в следствие на бурния вятър.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.