***1.*** ***Кратка обобщена информация за осъществената контролна дейност за месец декември 2018 г. и резултати от извършената контролна дейност.***

През месец декември 2018 г. служителите от „Контрол и охрана“ в дирекциите на националните паркове са извършили 383 броя проверки на 70 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1194 броя. Съставени са 11 акта за установяване на административни нарушения (АУАН) и са дадени 6 броя предписания. Издадени са 16 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През отчетният период на основание служителите „Паркова Охрана“ са осъществили следната контролна и санкционна дейност: съставени 304 броя констативни протоколи за осъществен контрол и извършени проверки (от които 7 брой на резервати в границите на НП „Пирин“, 101 броя КП за проверка на сечище и 128 броя КП за освидетелстване на сечище). Извършени 232 броя проверки отразени в зачислените дневници по образец на ПО (от които 10 броя на резервати в границите НП „Пирин“ и 24 броя на резерват „Тисата“ извън границата на НП „Пирин“). През месец декември не са съставяни актове и констативни протоколи за установено административно нарушение на територията на парка.

На основание Заповед № РД-188/20.12.2018г. на Директора на парка, управителите, собствениците на ски-училища и ски-гардероби, намиращи се в прилежащите на парка общини, се запознаваха срещу подпис с декларации по образец, че са запознати със забраната на карането на ски извън маркираните ски-писти и трасета определени с Плана за управление на НП „Пирин“ и забраната за използване на моторизирани средства (моторни шейни и ратраци), освен при изпълнението на неотложни дейности в горите и спасителни акции.

На територията на националния парк ловът и дивечоразвъдната дейност са забранени. Основните задачи на парковата охрана са именно в тази посока. През месец декември с цел превенция бяха извършени проверки в ниската част на парка и в граничните зони, съвместно с Държавните горски стопанства. Извършени са 86 броя проверки от парковата охрана, отразени в зачислените им дневници и седмични рапорти до главните инспектори на паркови участъци. През периода са съставени 22 броя констативни протоколи за извършени проверки. В резултат на осъществената контролна дейност не са констатирани нарушения на територията на парка, вследствие на бракониерски набези.

През месеца са извършени 76 броя проверки от парковата охраназа недопускане на незаконна сеч на дървесни и храстови видове, отразени в зачислените им дневници и седмични рапорти до главните инспектори на ПУ. Извършени са 33 броя извънредни проверки. През периода са съставени 5 броя КП за извършени проверки. Съставени са 18 броя КП за извънредни проверки с цел недопускане на незаконна сеч на територията на парка на основание на Заповед № РД-26/01.03.2018г. на Директора на парка. В резултат на предприетите действия и извършени проверки,през месеца не е допусната незаконна сеч на територията на парка.

През периода са извършени 7 броя проверки от парковата охрана на състоянието на парковите архитектурни елементи, отразени в зачислените им дневници и седмични рапорти до главните инспектори на ПУ. Няма констатирани нарушения.

През месец декември са извършени 3 броя проверки от парковата охранапо изпълнение на Заповед № РД-09-98/26.02.2016 г. на министъра на земеделието, храните и горите, с която се забранява риболова във всички реки на територията на НП „Пирин“. В резултат на предприетите действия и извършени проверки не са допуснати нарушения.

През периода са съставени 6 броя констативни протоколи за извършени проверки по поставените условия в становища за съгласуване на дейности, издадени от Дирекция „НП Пирин“ и решения на МОСВ, като не са констатирани нарушения.

Извършени са проверки и е осъществен контрол над сгради и съоръжения описани в регистър неразделна част от Плана за контролна и оперативна дейност на НП „Пирин“.

Извършени са проверки относно въведените забрани с ПУ на НП „Пирин“ за каране на ски извън маркираните ски-писти и трасета и използването на моторизирани средства, освен при неотложни дейности в горите и спасителни акции на територията на парка. На база на осъществените превантивни мерки от „Парковата Охрана“ в най-конфликтните точки се извършваха допълнителни охранителни действия с цел недопускане на каране на ски извън маркираните ски-писти и трасета и използването на моторизирани средства освен при изпълнение на неотложни дейности в горите и спасителни акции. В резултат на осъществената контролна дейност не са констатирани нарушения на територията на парка.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец декември 2018 г, служителите паркова охрана и контрол са извършили общо 29 бр. проверки, за които са съставени предупредителни и констативни протоколи. 19 бр.от тях са на сгради, водохващания и други съоръжения, а в 10 бр. са отразени проверки по разрешителни и съгласувателни заповеди на директора на ДНП „Рила“ и други. За същия период служителите, на които е поверена охраната на защитените територии, са осъществили 270 бр. проверки за Отдел „КО-Юг“ и 455 бр. за Отдел „КО-Север“, вписани в *Дневника на служителя парковата охрана*. Има съставен 1 бр. констативен протокол за установяване на административно нарушение.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 29 броя проверки за отчетния период, покрити с констативни и предупредителни протоколи, 19 бр. са планирани, а 10 бр. - извънредни. Извършени са 19 бр. на сгради и съоръжения, намиращи се на територията на Националния парк и Резерват „Риломанастирска гора“, а 10 бр. са по съгласувателни и разрешителни заповеди, издадени от директора на Дирекция „Национален парк Рила“.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 226 бр. Тези, свързани с бракониерство са 156 бр., 52 бр. проверки са извършени във връзка със състоянието на реките и езерата и незаконен риболов, 16 бр. са свързани със замърсяване на защитената територия, 34 бр. проверки - по границите на Национален парк „Рила“ и резерватите с държавните горски стопанства и общини, 32 бр. на пътища и пътни съоръжения, 25 бр. във връзка с наличието/липсата на табели и тяхното състояние. 28 бр. от извършените проверки са относими към състоянието на екопътеките и кътовете за отдих и бивакуване и 13 бр. на туристически пътеки. 22 проверки са направени за състоянието на ВиК и други водопреносни съоръжения на територията на парка, 5 бр. за паленето на огън извън определените за тази цел места, 27 бр. на хижи и заслони, 19 бр. – МПС, 14 бр. проверки на туристи, 7 бр. на електропроводи, попадащи на територията на НП „Рила“, ведомствени сгради – 29 бр.

През месец декември 2018 г. е съставен един констативен протокол за установяване на административно нарушение за извоз на един брой отсечено дърво в ПУ Говедарци Съставени са 6 бр. АУАН. Няма издадени наказателни постановления.

В резултат на добра организация от страна на служителите „Паркова охрана и контрол“ от парков участък Боровец и началник отдел „КО-Север“, въпреки умишлено създадените пречки /управление на моторни шейни без регистрационни номера и др./ са спрени пет броя моторни шейни, установена е самоличността на нарушителите и са съставени 5 броя констативни протоколи за установяване на административно нарушение.

От дейността на служителите „Паркова охрана и контрол“ през месец декември и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Няма констатирани случаи на бракониерство, както и за незаконен риболов.

3. Не са констатирани замърсявания, както около хижите, заслоните, така и около кътовете за отдих и местата за бивакуване.

4. При направените проверки на табели и информационни табла, палене на огън, не са констатирани нарушения.

5. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени протоколи.

6. Всички пътища на територията на Парка са проходими, няма паднали и надвиснали дървета, които да възпрепятстват преминаването.

**2.3. НП „Централен Балкан“ (НПЦБ)**

През месец декември 2018 г. служителите от отдел „Контрол и охрана“ (КО) са извършили 50 бр. проверки на обекти, собственици, ползватели, посетители и паркова инфраструктура, като са съставени 50 бр. констативни протоколи. Проверени са общо 34 бр. обекта, от които 27 бр. инфраструктурни обекта. Извършени са 17 бр. проверки във връзка с издадени предписания и са съставени 17 бр. констативни протоколи в резултат от тях. Извършени са 34 бр. проверки в изпълнение на заповеди от Директора и са съставени 34 бр. протокола, като 29 бр. са за извършени годишни ревизии на охранителни участъци, а 5 бр. за приключване на обекти в горите, предмет на ползване през 2018 г. Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 247 бр.

Издадени са 4 бр. съгласувателни писма по реда на §7 от ПЗР на ЗЗТ.

Съставени са общо 5 бр. АУАН, които по видове нарушения се разпределят, както следва:

* 2 бр. за незаконна сеч на дървесина;
* 2 бр. за паша на домашни животни в горите;
* 1 бр. за паша на домашни животни без издадено от ДНПЦБ писмено разрешително;

Издадени са 11 бр. наказателни постановления, с които са наложени глоби на физически лица в размер на 3200 лв.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през декември 2018 г. бяха: превантивен и текущ контрол по отношение предотвратяване и установяване на нарушения, свързани с посегателства върху горите, ловното бракониерство, нерегламентирано движение с МПС, контрол по състоянието на парковата инфраструктура, както и последващ контрол на съгласувани дейности в защитената територия. Основните групи потенциални нарушители, върху които беше фокусирано вниманието на парковата охрана, бяха ловните и дърводобивните бракониери, водачите на МПС, ползвателите на пасища, собственици и ползватели на туристически и инфраструктурни обекти в парка. През месеца традиционно бяха планирани и реализирани проверки и дежурства предимно в районите, където е концентриран интереса на ловните бракониери, такива през които преминават маршрути за офроуд, иманярски райони и райони с висока степен на риск от посегателства върху горите в парка. В изпълнение заповед от Директора бяха извършени 29 бр. ревизии на охранителни участъци в паркови участъци Троян, Стоките, Тъжа и Карлово.

През месеца усилията на служителите паркова охрана отново бяха насочени и в посока противодействие на основните заплахи за резерватните територии – ловното и дърводобивно бракониерство. Проведените контролно-охранителни мероприятия с превантивен характер допринесоха за липсата на съществени нарушения на територията на деветте резервата в границите на парка и на двата извън него – ПР „Чамджа“ и Р „Еленова гора“. В резултат на положените усилия по овладяване на проблема с нерегламентираното движение с МПС през месеца на територията на НПЦБ беше запазена тенденция за намаляващ натиск от страна на такъв тип нарушители.

С цел успешно противодействие на заплахите при осъществяване на контролната и охранителна дейност, стратегическото планиране на мероприятията по охрана и контрол беше базирано на стандартната схема основана на принципа за така наречените „горещи“ точки в „критични“ времеви периоди – рано сутрин и привечер, като приоритетни за контрол бяха:

* зони в горски територии по границата на парка и около обекти разположени в парка;
* райони с висок степен на риск за ловно бракониерство;
* инфраструктурните обекти на територията на парка;
* пътищата със забранен и ограничен достъп с МПС;
* териториите на деветте резервата в НПЦБ, както и на двата резервата извън парка, управлявани от ДНПЦБ – ПР „Чамджа“ и Р „Еленова гора“;
* туристически пътеки и туристическата инфраструктура на парка с цел установяване тяхното експлоатационно състояние относно безопасното им използване от посетителите;

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това **не са допуснати съществени увреждания и загуби на биологично разнообразие.**

Планираните и реализираните контролно-охранителни мероприятия през месеца за превенция и противодействието по отношение на основните заплахи – незаконна сеч, нерегламентирано движение с МПС, ловно бракониерство и иманярство, бяха успешни и допринесоха за добрите резултати в това отношение.

Приоритет в контролната дейност през декември, беше опазване на популациите на застрашените от гледна точка на бракониерския интерес видове – дива коза, благороден елен, мечка и вълк, като в следствие на добрата организация на работа през месеца не бяха установени случаи на ловно бракониерство. През месеца бяха регистрирани четири случая на посегателства върху горите в парка, като всичките те бяха концентрирани в територията на ПУ Калофер. Извършителите на незаконна сеч и в четирите случая не са установени, като за всички са подготвени и изпратени сигнали до РП Карлово. Продължиха и мероприятията по поддръжка на парковата и туристическа инфраструктура за осигуряване безопасността на посетителите, като бяха извършени множество аварийни дейности за премахване на паднали дървета по туристическите пътеки в следствие на бурния вятър.

В резултат на добре планираните и реализирани мерки свързани с контролната и охранителна дейност, през месец декември няма данни за допуснати значителни увреждания върху живата и нежива природа, както и данни за нарушение на естествените процеси в парка в резултат на което е запазено благоприятното природозащитно състояние на природните местообитания и видове.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.